
Parengto sprendimo projekto tikslas – patvirtinti naujus Šiaulių Didždvario gimnazijos nuostatus, įteisinant juose tarptautinio bakalaureato pagrindinio ugdymo programą ir Lietuvos Respublikos vietos savivaldos įstatymo nuostatas.

Šiaulių Didždvario gimnazijos (toliau – Didždvario gimnazija) nuostatai patvirtinti Šiaulių miesto savivaldybės tarybos 2023 m. vasario 2 d. sprendimu Nr. T-13 „Dėl Šiaulių gimnazijų nuostatų patvirtinimo“.  
Didždvario gimnazija šiuo metu vykdo pagrindinio ugdymo antrosios dalies, vidurinio ugdymo ir tarptautinio bakalaureato diplomo (vidurinis ugdymas) programas. Šiuo metu galiojančiuose Didždvario gimnazijos nuostatuose nėra nustatyta, kad Didždvario gimnazija gali vykdyti tarptautinio bakalaureato pagrindinio ugdymo programą.

Atsižvelgiant į Lietuvos Respublikos vietos savivaldos įstatymo nuostatas ir Didždvario gimnazijos pasirengimą vykdyti tarptautinio bakalaureato pagrindinio ugdymo programą, siūloma patvirtinti naujus Didždvario gimnazijos nuostatus.
Siekiant tikslumo, koreguoti Didždvario gimnazijos nuostatų 1, 6, 7, 8, 30 ir 61 punktai, 23.1 ir 28.1. 31.3 papunkčiai. 

Pasekmės teigiamos, nes priėmus sprendimą Didždvario gimnazijos nuostatuose bus įteisinta tarptautinio bakalaureato pagrindinio ugdymo programa. Didždvario gimnazijos nuostatų struktūra ir turinys atitiks Valstybinių ir savivaldybių mokyklų nuostatų (įstatų, statutų) įforminimo reikalavimus.
Neigiamų pasekmių nenumatoma.

Priėmus sprendimą bus pripažintas netekusiu galios Šiaulių miesto savivaldybės tarybos 2023 m. vasario 2 d. sprendimo Nr. T-56 „Dėl Šiaulių miesto savivaldybės švietimo tarybos nuostatų patvirtinimo“ 1.1 papunktis.  

Sprendimui įgyvendinti nereikės priimti papildomų teisės aktų.  
Sprendimui įgyvendinti reikalingos lėšos.
Sprendimui įgyvendinti nebus reikalingos papildomos biudžeto lėšos.
Sprendimo projekto antikorupcinis vertinimas.
Netaikoma.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyriausioji specialistė Danguolė Teišerskienė, tel. (8 41) 38 64 74. Projekto iniciatorius – Švietimo skyrius. 

